Sulm me bombë ndaj këshillit të lartë për paqen në Kabul
Rreth 2 mijë klerikë dhe akademikë afganë ishin mbledhur në kryeqytetin e vendit.
Të paktën shtatë persona humbën jetën dhe shumë të tjerë u plagosën nga një sulm vetëvrasës me bombë në Kabul, pranë vendit ku po zhvillohej një takim i udhëheqësve të lartë fetarë dhe akademikë të Afganistanit. Këshilli sapo kishte miratuar një dekret fetar që i shpall sulmet vetëvrasëse në kundërshtim me ligjin islamik. Sulmi me bombë ndodhi sapo kishte përfunduar takimi dhe 2 mijë anëtarët e Këshillit Ulema të Afganistanit po dilnin nga tenda ku ishin mbledhur. Anëtarët e këtij këshilli të lartë për paqen caktohen nga qeveria afgane. , tregon Ahmad Paiman, dëshmitar okular. Këshilli sapo kishte miratuar një dekret fetar që i ndalonte sulmet vetëvrasëse në bazë të ligjit islamik. Këshilli i bëri thirrje gjithashtu qeverisë afgane dhe talebanëve të bien dakort për një armëpushim dhe të fillojnë negociatat për një marrëveshje paqeje. Në muajin shkurt, Presidenti afgan Ashraf Ghani u ofroi talebanëve mundësinë e bisedimeve për paqe pa kushte. Nuk pati pretendime për autorësinë e këtij sulmi me bombë. Si talebanët, ashtu edhe pasuesit e Shtetit Islamik, njihen për kryerjen e sulmeve të tilla në Kabul.